_:nd6f1874df9cc46ca95b18e2965c9c59exb0
<http://schema.org/articleBody>
"&quot;Винаги ме е блазнела идеята за рисунки, които да обобщават и да поставят по-разширени измислици върху конкретната политическа обстановка. Обещанията са малко тип хайку, вятърът ги пише по небето. Те винаги ще бъдат обект на ирония, усмивки. Но и от обещание на обещание има цял космос&quot;. Това сподели пред БНР проф. Анри Кулев, режисьор и аниматор, по повод негова рисунка за големите и малките обещания на политиците. &quot;Трябва да се променят нещата, но начинът, по който това става, ме учудва, обижда и изненадва. Виждам едно и също - агресията, смешните неща&quot;. В предаването &quot;Неделя 150&quot; проф. Кулев допълни: &quot;Нещо случило ли се е? Може би Европейският съюз вече залязва, защото хората - ветропоказатели се ориентират тотално към Америка. Кажете, да се ориентираме и ние, всичките смешкаджии, които работим в българската култура&quot;. На въпрос какъв трябва да бъде бъдещият министър на културата, проф. Анри Кулев отговори: &quot;Да бъде министърът на културата на България. Очаквам министерството и всички хора да разберат защо дават пари за българската култура... От подкрепа за културата отидохме във финансови подкрепи за едно комерсиално кино&quot;.  "
<https://www.novinite.bg/articles/204916/Prof-Anri-Kulev-Obeshtaniyata-vinagi-shte-badat-obekt-na-ironiya>